Source: http://docplayer.fi/70188706-Ilmanlaatu-lohjalla-vuonna-2016.html
Timestamp: 2018-08-16 05:30:56+00:00
Document Index: 22521173

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Download "Ilmanlaatu Lohjalla vuonna 2016"
1 Ilmanlaatu Lohjalla vuonna 2016 Loukkola Kati Lohjan vetovoimalautakunnan lupajaosto, Julkaisu 1/17
3 Ilmanlaatu Lohjalla vuonna 2016 Kati Loukkola Helsingin seudun ympäristöpalvelut -kuntayhtymä Samkommunen Helsingforsregionens miljötjänster Helsinki Region Environmental Services Authority Lohjan Vetovoimalautakunnan lupajaoston julkaisut 1/2017
4 Lohjan vetovoimalautakunnan lupajaosto ISSN (nidottu) ISSN (verkkojulkaisu) ISBN * (nidottu) ISBN * (PDF) LOHJA 2017 Helsingin seudun ympäristöpalvelut -kuntayhtymä Samkommunen Helsingforsregionens miljötjänster Helsinki Region Environmental Services Authority Lohjan Vetovoimalautakunnan lupajaoston julkaisut 1/2017 4
5 Esipuhe Lohjalla on pitkä perinne ilmanlaadun seurannassa, sillä mittauksia on tehty jo vuodesta 1988 lähtien. Nykyisin ilmanlaadun tarkkailu perustuu alueelliseen, koko Uuttamaata kattavaan ilmanlaadun seurantaohjelmaan vuosille Näin saadaan laajempi kattavuus seurannalle ja pystytään paremmin arvioimaan ilmanlaadun kehittymistä. Ympäristönsuojelulaki velvoittaa kunnat huolehtimaan alueensa ilmanlaadun seurannasta. Osalla yrityksistä on ympäristöluvassa asetettu velvoite seurata toimintansa vaikutuksia ilmanlaatuun. Osa yrityksistä on mukana vapaaehtoisesti, mikä korostaa heidän vastuullisuutta ympäristöasioissa. Lohjalla kyseiset velvoitteet hoidetaan yhteistarkkailulla ja tämä raportti on yhteenveto tarkkailun tuloksista vuodelta Raportti on saatavilla myös Lohjan kaupungin nettisivustolta ja lainattavissa kaupungin kirjastosta. Lohjan kaupunki on mukana Kohti hiilineutraalia kuntaa -hankkeessa ( /HINKU -hanke). Siinä Lohjan kaupunki on sitoutunut tavoittelemaan CO2 päästöjen vähentämistä 80 % vuoden 2007 tasosta vuoteen 2030 mennessä. Välitavoitteena on 15 % vähennys vuoteen 2016 mennessä. Tavoitteiden saavuttamiseksi tarvitaan laajaa yhteistyöstä eri toimijoiden, kuten kaupungin, yritysten ja asukkaiden kanssa. Ilmanlaadun seurannan tuloksia hyödynnetään myös HINKU -hankkeen seurannassa. Lohjan ilmanlaatua seurattiin jatkuvatoimisin mittauksin kaupunkitausta-alueella Lohjan Nahkurintorilla. Siellä mitattiin typpidioksidin (NO2), hengitettävien hiukkasten (PM10) ja pienhiukkasten (PM2,5) pitoisuuksia. Lisäksi mittausasemalla oli pienimuotoinen sääasema, josta saadaan lämpötila-, ilmankosteus- ja tuulitiedot. Typpidioksidipitoisuuksia mitattiin passiivikeräimellä, joka oli sijoitettuna Lohjanharjuntien varrelle lähelle skeittipuistoa. Mittauksista ja raportoinnista vastaa Helsingin seudun ympäristöpalvelut kuntayhtymä (HSY). Lohjalla tarkkailun kustannukset jakautuvat Lohjan kaupungin ja mukana olevien yritysten kesken päästöjen suhteessa, jossa kaupungin vastuulle tulee liikenteen ja asutuksen päästöt. Kaikki tiedot ovat myös reaaliajassa saatavissa suoraan Lohjan kaupungin nettisivuilta: Ympäristöluvassa asetetun tarkkailuvelvoitteen mukaisesti seurantaan Lohjalla osallistuivat vuonna 2016: Nordkalk Oy Ab:n Tytyrin kalkkitehdas, Sappi Finland Operations Oy:n Kirkniemen voimalaitos ja Kirkniemen paperitehdas, Virkkalan Lämpö Oy, Lohjan Biolämpö Oy:n lämpölaitos, Lohjan Energiahuolto Oy Loher (mukaan lukien Tytyrin, Antinkadun, Holmankujan, Voudinkujan ja Roution lämpölaitokset), HUS Kuntayhtymän Lohjan aluesairaala ja Cembrit Production Oy. Vapaaehtoisesti ilmanlaadun tarkkailussa olivat mukana: Nordic Waterproofing Oy, Lemminkäinen Infra Oy:n päällystysyksikkö, Destia Oy, Metsä Wood Kerto ja PEAB Industri Oy. Kiitän kaikkia mukana olevia tahoja hyvästä yhteistyöstä Risto Murto Risto Murto Ympäristöpäällikkö, Lohjan kaupunki Lohjan ilmansuojelun yhteistyöryhmän yhdyshenkilö
7 Sisällys 1 Johdanto 8 2 Ilman epäpuhtauksista ja niiden vaikutuksista Ilmansaasteiden terveysvaikutukset Ilmansaasteiden luontovaikutukset Päästöt Yhteistarkkailuun osallistuvat laitokset Mondi Lohja Oy Nordkalk Oy Ab Sappi Finland Operations Oy Lohjan Biolämpö Oy Virkkalan Lämpö Oy Lohjan Energiahuolto Oy Loher HUS Kuntayhtymän Lohjan aluesairaala Cembrit Production Oy Yhteistarkkailuun vapaaehtoisesti osallistuvat laitokset Liikenne Puun pienpoltto ja öljylämmitys Ilmalaatu Lohjalla vuonna Ilmanlaadun seuranta Ilmanlaadun raja-, ohje- ja kynnysarvot Pitoisuudet suhteessa raja-, ohje- ja kynnysarvoihin Hengitettävät hiukkaset Pienhiukkaset Typpidioksidi Typpidioksidi keräinmenetelmällä Arvio muista epäpuhtauksista (otsoni, rikkidioksidi, bentseeni, hiilimonoksidi, lyijy, raskasmetallit ja polyaromaattiset hiilivedyt) Pitoisuuksien ajallinen vaihtelu Vuodenaikaisvaihtelu Vuorokausivaihtelu Korkeiden pitoisuuksien episodit Kevätpölykausi Pienhiukkasepisodit Ilmanlaatu indeksillä kuvattuna Jäkälät ja neulaset ilmanlaadun indikaattoreina Säätila vuonna Yhteenveto ja johtopäätökset Liikenne, energiantuotanto, teollisuus ja tulisijojen käyttö merkittävimmät päästölähteet Ilmanlaatu oli enimmäkseen hyvä tai tyydyttävä Epäpuhtauksien vaikutukset näkyvät mäntyjen jäkälissä
8 1 Johdanto Merkittävimmät ilmanlaatua heikentävät epäpuhtaudet ovat hiukkaset, otsoni, typpidioksidi, rikkidioksidi, haihtuvat orgaaniset yhdisteet, polysykliset aromaattiset hiilivedyt ja hiilimonoksidi. Niillä on korkeina pitoisuuksina haitallisia vaikutuksia ihmisten terveyteen ja viihtyvyyteen sekä luontoon. Siksi niiden pitoisuuksille on säädetty erilaisia enimmäispitoisuuksia koskevia normeja. Ilmanlaadun seuranta perustuu ympäristönsuojelulakiin, joka velvoittaa kunnat huolehtimaan ympäristön tilan seurannasta alueellaan. Ilmanlaatuasetus velvoittaa Elinkeino-, liikenne- ja ympäristökeskukset (ELY-keskukset) olemaan selvillä ilmanlaadusta sekä huolehtimaan siitä, että niiden alueella ilmanlaadun seuranta on hyvin järjestetty. Ilmanlaatua koskevissa asetuksissa on määritelty eri epäpuhtauksien seuranta-alueet. Lohja kuuluu typpidioksidin, hengitettävien hiukkasten, pienhiukkasten, rikkidioksidin, hiilimonoksidin ja lyijyn osalta Uudenmaan ELY-keskuksen seuranta-alueeseen, joka kattaa pääkaupunkiseutua lukuun ottamatta koko Uudenmaan alueen. ELY-keskuksen seuranta-alueen ilmanlaadun seurantaohjelma laaditaan viisivuotiskausiksi. Nykyinen seurantaohjelma on laadittu vuosiksi (Aarnio & Airola 2013). Ilmanlaadun jatkuvatoimisista mittauksista, typpidioksidin passiivikeräinkartoituksista, PAH-mittauksista sekä päästökartoituksista huolehtii Helsingin seudun ympäristöpalvelut -kuntayhtymä HSY. Ohjelmaan sisältyvän jäkäläkartoituksen toteutti Nab Labs Oy Ambiotica vuonna Vuosi 2016 oli Uudenmaan ilmanlaadun seurantaohjelmien kolmastoista toteutusvuosi. Ilmanlaatua seurattiin jatkuvin mittauksin vilkasliikenteisessä ympäristössä Porvoossa ja kaupunkitausta-alueella Lohjalla. PAH-pitoisuuksia seurattiin Sipoossa. Lisäksi alueen yhdeksässä kunnassa selvitettiin typpidioksidipitoisuuksia suuntaa-antavalla passiivikeräinmenetelmällä. Tässä raportissa tarkastellaan ilmanlaatua Lohjalla vuonna Mitattuja ilman epäpuhtauksien pitoisuuksia verrataan raja-, tavoite- ja ohjearvoihin, sekä arvioidaan ilmanlaadun kehitystä viime vuosina. Lohjalla mitattuja pitoisuuksia verrataan pääkaupunkiseudulla ja muualla Uudellamaalla mitattuihin pitoisuuksiin. Raportissa on kuvattu liikenteen, energiantuotannon, teollisuuden ja pienpolton päästöt vuonna 2016 sekä niiden kehitys. Lohjan ilmanlaadun yhteistarkkailuun osallistuvien laitosten päästöt ja niiden kehitys on raportoitu laitoskohtaisesti. 8
9 2 Ilman epäpuhtauksista ja niiden vaikutuksista Ilmassa on epäpuhtauksina ihmisen toiminnasta ja luonnosta peräisin olevia haittaa aiheuttavia kaasumaisia ja hiukkasmaisia aineita. Epäpuhtauksien haitat voivat olla maailmanlaajuisia, alueellisia tai paikallisia. Maailmanlaajuisia vaikutuksia ovat kasvihuoneilmiön voimistuminen ja yläilmakehän otsonikato. Alueellisia haittoja ovat esimerkiksi maaperän ja vesistöjen happamoituminen sekä alailmakehän kohonneet otsonipitoisuudet. Paikallisia vaikutuksia ovat lähipäästöjen aiheuttamien ilmansaasteiden haitat ihmisten terveydelle ja lähiympäristölle sekä erilaiset viihtyisyys- ja materiaalihaitat. Merkittävimpiä kaupunki-ilman epäpuhtauksia ovat hiukkaset, typenoksidit, otsoni, rikkidioksidi, hiilimonoksidi, haihtuvat orgaaniset yhdisteet, polysykliset aromaattiset hiilivedyt, raskasmetallit ja mustahiili. Muutamilla teollisuuspaikkakunnilla myös pelkistyneet rikkiyhdisteet ovat edelleen ilmanlaatuongelma. Kaupunki-ilman epäpuhtauksien päästölähteitä ovat mm. liikenne, energiantuotanto, teollisuus ja pienpoltto. Päästöt purkautuvat ilmakehän alimpaan kerrokseen, missä ne sekoittuvat ympäröivään ilmaan ja pitoisuudet laimenevat. Päästöt voivat levitä liikkuvien ilmamassojen mukana laajoille alueille. Tämän kulkeutumisen aikana epäpuhtaudet voivat reagoida keskenään sekä muiden ilmassa olevien aineiden kanssa ja muodostaa uusia yhdisteitä. Epäpuhtaudet poistuvat ilmasta sateen huuhtomana märkälaskeumana, kuiva-laskeumana erilaisille pinnoille tai kemiallisesti muuntuen toisiksi yhdisteiksi. Ilman epäpuhtauksien pitoisuuksia säädellään raja-, kynnys-, tavoite- ja ohjearvoilla sekä kriittisillä tasoilla. Ohjearvot määrittelevät ilmansuojelutyölle ja ilmanlaadulle asetetut kansalliset tavoitteet, ja ne on tarkoitettu ensisijassa ohjeiksi suunnittelijoille. Raja-arvot ovat ohjearvoja sitovampia. Ne määrittelevät ilmansaasteille terveysperusteiset korkeimmat hyväksyttävät pitoisuudet, joiden ylittyessä viranomaiset käynnistävät toimia pitoisuuksien alentamiseksi. Kynnysarvot määrittelevät tason, jonka ylittyessä on tiedotettava tai varoitettava kohonneista ilmansaasteiden pitoisuuksista. Tavoitearvoilla tarkoitetaan pitoisuutta tai kuormitusta, joka on mahdollisuuksien mukaan alitettava annetussa määräajassa tai pitkän ajan kuluessa. Typpidioksidin ohjearvot ylittyvät Suomessa yleensä kevättalvella ja muulloin satunnaisesti suurimpien kaupunkien keskustoissa. Hiukkaspitoisuudet ylittävät ohjearvon yleensä keväisin, etenkin vilkkaiden teiden ja katujen varsilla. Rikkidioksidipitoisuuksien ohjearvot saattavat vielä ylittyä joillakin teollisuuspaikkakunnilla. Typpidioksidin ja hiukkasten raja-arvot eivät yleensä ylity, mutta ylityksiä saattaa esiintyä suurimpien kaupunkien keskustoissa ja vilkasliikenteisillä korkeiden rakennusten reunustamilla katuosuuksilla. Hengitettävien hiukkasten raja-arvo saattaa ylittyä myös työmaiden läheisyydessä. Otsonipitoisuuksille terveys- ja kasvillisuusvaikutusten perusteella annetut pitkän ajan tavoitteet ylittyvät Suomessa, erityisesti taajamien ulkopuolella. Otsonin tiedotuskynnys saattaa ylittyä keväisin ja kesäisin, mutta ylitykset ovat harvinaisia. 2.1 Ilmansaasteiden terveysvaikutukset Ilmansaasteiden terveyshaitat ovat seurausta altistumisesta ilmassa oleville haitallisille aineille. Altistuminen on sitä suurempaa mitä korkeampia hengitysilman pitoisuudet ovat ja mitä kauemmin ihminen hengittää saastunutta ilmaa. Erityisesti kaupunkien keskustoissa ja muuten vilkkaasti liikennöidyillä alueilla liikkuvat ja asuvat ihmiset altistuvat ilmansaasteille. Myös pientaloalueilla tulisijojen savut saattavat lisätä merkittävästi altistumista. Suuri osa ulkoilman kaasumaisista ja hiukkasmaisista haitallisista aineista kulkeutuu 9
10 rakennusten sisätiloihin. Terveyshaittojen kannalta merkittävimpiä ilmansaasteita ovat liikenteestä, puun pienpoltosta ja muista epätäydellisen palamisen lähteistä peräisin olevat pienhiukkaset. Suomessa ilma on melko puhdasta, joten ilmansaasteet eivät merkittävästi vaikuta useimpien suomalaisten terveyteen. Ihmisten herkkyys oireilla kuitenkin vaihtelee, ja osa saa oireita herkemmin kuin toiset. Erityisen herkkiä ilmansaasteiden terveysvaikutuksille ovat ikääntyneet hengitys- ja sydänsairaat, pienet lapset sekä kaikenikäiset astmaatikot. Pitkäaikainen, vuosia tai vuosikymmeniä kestänyt altistuminen on lyhytaikaista altistumista haitallisempaa. Lisätietoa ilmansaasteiden terveysvaikutuksista löytyy liitteestä Ilmansaasteiden luontovaikutukset Ilmansaasteet aiheuttavat terveyshaittojen lisäksi haittaa myös luonnolle. Haitallisia luontovaikutuksia ovat vesistöjen ja maaperän happamoituminen sekä rehevöityminen. Lisäksi ilmansaasteet vahingoittavat kasveja sekä suoraan lehtien ja neulasten kautta, että juuriston vaurioitumisen myötä. Ilmansaasteiden vaikutukset näkyvät selvästi useiden kaupunkien ja teollisuuslaitosten ympäristöissä puiden neulasvaurioina sekä puiden rungolla kasvavien jäkälien vähentymisenä ja vaurioitumisena. Jäkäliä voidaankin käyttää niin kutsuttuina bioindikaattoreina selvitettäessä ilmansaasteiden vaikutusalueen laajuutta. Uudenmaan ELY-keskuksen seuranta-alueella on kartoitettu bioindikaattoreilla ilmansaasteiden leviämistä ja vaikutuksia viiden vuoden välein. Viimeisin kartoitus on tehty vuonna Tulokset kertovat elinympäristömme nuhraantumisesta: asuinalueet valtaavat alaa, viheralueet pirstoutuvat ja liikennealueet kasvavat. 10
11 3 Päästöt Merkittävimmät ilman epäpuhtauksien päästölähteet Lohjalla ovat liikenne, energiantuotanto, teollisuus ja tulisijojen käyttö. Erityisesti autoliikenteellä on suuri vaikutus ilmanlaatuun, koska päästöt vapautuvat matalalta. Energiantuotannon päästöt vapautuvat korkeista piipuista, joten niillä on vain vähäinen vaikutus hengitysilman laatuun. Pientalovaltaisilla asuinalueilla tulisijojen päästöt voivat ajoittain heikentää ilmanlaatua merkittävästi. Teollisuuden päästöistä voi toisinaan aiheutua paikallisia ongelmia, kuten haju- ja pölyhaittoja. Taulukossa 1 on esitetty arvio Lohjan ilmapäästöistä vuonna Lohjan kasvihuonekaasupäästöistä (Koskela 2009) ja Uudenmaan kasvihuonekaasupäästöistä on tehty erilliset selvitykset (Lauren ja Lounasheimo, 2014), eivätkä ne ole mukana tässä raportissa. Taulukko 1. Ilman epäpuhtauksien päästöt Lohjalla vuonna Typenoksidit Hiukkaset Rikkidioksidi VOC t % t % t % t % Energialaitokset VAHTI Muut , Teollisuus VAHTI Muut 2 1,4 0 0,2 0 0,8 0,5 3 1 Autoliikenne ,5 0, Puunpoltto Öljylämmitys , ,8 1 Yhteensä ympäristöhallinnon VAHTI-tietojärjestelmään raportoidut päästötiedot 2 Lohjan kaupungilta saadut muut kuin VAHTI-tietojärjestelmään raportoidut päästötiedot 3 VTT:n LIISA-laskentajärjestelmä vuodelle SYKE:n vuodelle 2010 tekemä päästöarvio Suurin osa Lohjan rikkidioksidipäästöistä on peräisin energiantuotannosta. Energiantuotannon päästöt vapautuvat korkeista piipuista ja ne laimenevat tehokkaasti, joten energiantuotannon vaikutus ilmanlaatuun jää vähäisemmäksi, kuin mitä kokonaispäästöjä tarkastelemalla voisi olettaa. Päästömäärien perusteella Lohjan suurin energiantuotantolaitos on Sappi Finland Operations Oy:n Kirkniemen voimalaitos, muiden lämpökeskusten osuus energiantuotannon päästöistä on vähäinen. Teollisuuden päästöistä saattaa aiheutua paikallisia ongelmia, kuten haju- ja pölyhaittoja. Päästöiltään Lohjan suurin teollisuuslaitos on Nordkalk Oy Ab:n Tytyrin kalkkitehdas typenoksidien, hiukkasten ja rikkidioksidin osalta. VOC-päästöiltään suurin teollisuuslaitos on Metsä Wood Lohjan Kertopuutehdas. Autoliikenteen päästöissä ovat mukana vain suorat pakokaasupäästöt, epäsuorat päästöt (jarruista, renkaista ym. peräisin olevat päästöt ja liikenteen nostattama katupöly) eivät sisälly lukuihin. Autoliikenne aiheuttaa noin puolet Lohjan typenoksidipäästöistä. Autoliikenteellä on suuri vaikutus ilmanlaatuun, koska päästöt purkautuvat matalalta suoraan hengitysilmaan. Puunpolton ja öljylämmityksen päästötiedot on arvioitu vuodelle Puunpoltosta syntyy yli 70 % Lohjan hiukkas- ja VOC-päästöistä. 11
12 3.1 Yhteistarkkailuun osallistuvat laitokset Lohjalla ilmanlaadun seurantaa toteutetaan ns. yhteistarkkailuna, johon osallistuvat Lohjan kaupungin lisäksi alueen ilmanlaadun kannalta merkittävimmät energiantuotanto- ja teollisuuslaitokset. Ympäristöluvassa asetetun tarkkailuvelvoitteen mukaisesti seurantaan Lohjalla osallistuivat vuonna 2016: Nordkalk Oy Ab:n Tytyrin kalkkitehdas, Sappi Finland Operations Oy:n Kirkniemen voimalaitos ja Kirkniemen paperitehdas, Virkkalan Lämpö Oy, Lohjan Biolämpö Oy:n lämpölaitos, Lohjan Energiahuolto Oy Loher (mukaan lukien Tytyrin, Antinkadun, Holmankujan, Voudinkujan ja Roution lämpölaitokset), HUS Kuntayhtymän Lohjan aluesairaala ja Cembrit Production Oy. Vapaaehtoisesti ilmanlaadun tarkkailussa olivat mukana: Nordic Waterproofing Oy, Lemminkäinen Infra Oy:n päällystysyksikkö, Destia Oy, Metsä Wood Kerto ja PEAB Industri Oy. Tarkkailuvelvollisten laitosten sijainti on esitetty kuvan 1 kartassa. 1 Mondi Lohja Oy:n Lohjan lämpölaitos (ei käytössä 2016) Nordkalk Oy Ab:n tytyrin kalkkitehdas Lohjan Biolämpö Oy:n voimalaitos Lohjan Energiahuolto Oy Loher, Tytyrin lämpökeskus 2 Sappi Finland Operations Oy Kirkniemen voimalaitos Sappi Finland Operations Oy Kirkniemen paperitehdas 3 Virkkalan Lämpö Oy 4 Lohjan Energiahuolto Oy Loher, Antinkadun lämpökeskus Lohjan Energiahuolto Oy Loher, Holmankujan lämpökeskus HUS Kuntayhtymä, Lohjan aluesairaalan lämpökeskus 5 Lohjan Energiahuolto Oy Loher, Roution lämpökeskus 6 Cembrit Production Oy HSY 2015 Maanmittauslaitos Lohjan kaupunki Kuva 1. Lohjan ilmanlaadun yhteistarkkailuun osallistuvien tarkkailuvelvollisten laitosten sijainnit. Vuonna 2016 tarkkailuvelvollisten laitosten osuus teollisuuden ja energiantuotannon yhteenlasketuista rikkidioksidi- ja typenoksidienpäästöistä oli yli 99 % ja hiukkaspäästöistä 82 %. Edellisvuoteen verrattuna tarkkailuvelvollisten laitosten yhteenlasketut SO2 päästöt kasvoivat 4 %, päästöjen kasvu aiheutui Sappi Finland Operations Oy:n Kirkniemen voimalaitoksen päästöjen merkittävästä kasvusta. NOx-päästöt vähenivät 9 % ja hiukkaspäästöt vähenivät 36 %. Päästöjen väheneminen johtui suurimmaksi osaksi Mondi Lohja Oy:n paperitehtaan toiminnan loppumisesta kesällä
13 Ilmapäästöiltään Lohjan suurimmat laitokset vuonna 2016 olivat: Nordkalk Oy Ab:n Tytyrin Kalkkitehdas ja Sappi Finland Operations Oy Kirkniemen voimalaitos. Kuvissa 2 a - c on esitetty tarkkailuvelvollisten ja vapaaehtoisesti tarkkailuun osallistuvien laitosten päästöt vuosilta Kuva 2 a-c. Lohjan ilmanlaadun yhteistarkkailuun osallistuvien laitosten päästöt vuosina
14 3.1.1 Mondi Lohja Oy Mondi Lohja Oy:n toiminta loppui kesäkuuhun 2015, jolloin myös lämpölaitoksen toiminta loppui. Vuonna 2016 Lohjan lämpölaitokselta ei syntynyt päästöjä. Kuva 3 d. Lohjan lämpölaitoksen päästöt Nordkalk Oy Ab Vuonna 2016 Tytyrin kalkkitehtaan typenoksidien päästöt olivat 69 tonnia, rikkidioksidipäästöt 2 tonnia ja hiukkaspäästöt 8 tonnia. Hiukkaspäästöiltään laitos on Lohjan suurin. Vuoteen 2016 verrattuna NOx-päästöt kasvoivat kalkkiuunin käyntiajan kasvun myötä. Elokuussa 2016 otettiin käyttöön uusi letkusuodatin kalkkiuunin savukaasujen hiukkaspäästöjen saamiseksi BAT-vaatimusten mukaiselle tasolle (<10 mg/nm 3 ). Kuva 3 e. Tytyrin kalkkitehtaan päästöt Sappi Finland Operations Oy Vuonna 2016 Kirkniemen voimalaitoksen typenoksidien päästöt olivat 253 tonnia, rikkidioksidipäästöt 158 tonnia ja hiukkaspäästöt 4 tonnia. NOx- ja SO2-päästöiltään laitos on Lohjan suurin. Vuoteen 2015 verrattuna SO2-päästöt kasvoivat huomattavasti. Tämä johtui uuden kattilan K5 energiantuotantomäärän kasvusta, sillä kattila käynnistyi kesken vuotta kesällä 2015 ja vuonna 2016 se oli koko vuoden käytössä. Kiinteitä polttoaineita käyttävä kattila K5 korvasi maakaasua polttoaineena käyttäneen kattilan. Kuva 3 f. Kirkniemen voimalaitoksen päästöt
15 Kirkniemen paperitehtaan typenoksidien päästöt olivat 8 tonnia. Päästöt ovat olleet samalla tasolla vuosien ajan (8-12 tonnia) Lohjan Biolämpö Oy Lohjan Biolämpö Oy:n lämpölaitos aloitti toimintansa lokakuussa Lämpölaitoksen typenoksidipäästöt vuonna 2016 olivat 29 tonnia, hiukkaspäästöt 2 tonnia ja rikkidioksidipäästöt 2 tonnia. Vuoteen 2015 verrattuna päästöt pysyivät lähes ennallaan. Lohjan Biolämmön osalta tilanne on ollut vakaa ja päästöt lähes ennallaan. Kuva 3 g. Lämpölaitoksen päästöt Virkkalan Lämpö Oy Vuonna 2016 Tynninharjuntien (ennen Kalkkipuiston) lämpökeskuksen typenoksidien päästöt olivat 6 tonnia. Päästöt ovat olleet samalla tasolla vuosien ajan (5-7 tonnia). Kuva 3 h. Tynninharjuntien lämpökeskuksen päästöt
16 3.1.6 Lohjan Energiahuolto Oy Loher Vuonna 2016 Lohjan Energiahuolto Oy Loher:n vara- ja huippulämpökeskuksista Tytyri ja Ojamo olivat käytössä. Niiden yhteenlasketut typenoksidien päästöt olivat 4,5 tonnia, rikkidioksidipäästöt 4,1 tonnia ja hiukkaspäästöt 0,2 tonnia. Päästöiltään suurin vara- ja huippulämpökeskus oli Tytyrin lämpökeskus. Vuoteen 2015 verrattuna päästö hieman kasvoivat. Tammikuun 2016 kovat pakkaset edellyttivät tavanomaista suurempaa energiantuotantoa sekä Antinkadun maakaasulämpökeskuksella että Tytyrin vara- ja huippulämpökeskuksella. Loherin vuosipäästöt kasvoivat vastaavasti. Kuva 3 i. Tytyrin vara- ja huippulämpökeskuksen päästöt HUS Kuntayhtymän Lohjan aluesairaala Vuonna 2016 Lohjan aluesairaalan lämpökeskuksen typenoksidien päästöt olivat 2 tonnia ja rikkidioksidipäästöt alle tonnin. Päästöt ovat olleet samalla tasolla vuosien ajan (NOx 2 3 tonnia ja SO2 alle tonni) Cembrit Production Oy Vuonna 2016 Cembrit Production Oy:n lämpökeskuksen typenoksidien päästöt olivat noin 1 tonni. Päästöt ovat olleet samalla tasolla vuosien ajan (NOx 1 2 tonnia) Yhteistarkkailuun vapaaehtoisesti osallistuvat laitokset Vuonna 2016 vapaaehtoisesti ilmanlaadun tarkkailussa olivat mukana: Nordic Waterproofing Oy, Lemminkäinen Infra Oy, Destia Oy, Metsä Wood Lohjan kertopuutehdas ja Peab Industri Oy. Näiden laitosten yhteenlasketut typenoksidien päästöt olivat 4 tonnia, hiukkaspäästöt 3 tonnia ja rikkidioksidipäästöt alle tonnin. 16
17 3.2 Liikenne Tärkeimpiä autoliikenteestä aiheutuvia päästöjä ovat hiukkaset, typenoksidit, hiilimonoksidi ja haihtuvat orgaaniset yhdisteet (VOC). Liikenteen kokonaispäästöt saadaan vuosittain VTT:n LIISA - laskentajärjestelmästä. Autoliikenne aiheuttaa suurimman osan Lohjan hiilimonoksidi- ja typenoksidien päästöistä. Tässä esitetyt päästöt ovat suoria pakokaasupäästöjä. Suorien päästöjen lisäksi liikenne nostattaa ilmaan teiden pinnalta katupölyhiukkasia (resuspensio), jotka ovat peräisin mm. renkaiden ja asfaltin kulumisesta sekä hiekoitussepelistä. Tällaiset liikenteen epäsuorat hiukkaspäästö ovat merkittäviä, mutta niiden määrää on vaikea arvioida. Yleisesti liikenteen päästöt kääntyivät laskuun 1990-luvun alussa ajoneuvotekniikan sekä polttoaineiden kehittämisen myötä. Ajoneuvotekniikan kehittyminen ei kuitenkaan vähennä liikenteen epäsuoria päästöjä, kuten renkaista, jarruista ym. irtoavaa materiaalia tai katupölyä. Liikenteen ilmanlaatuvaikutusten arvioimiseksi on arvioitu erikseen päästöjen jakautumista merkittävimmille teille ja kaduille. Nämä arviot perustuvat Uudenmaan ELY-keskukselta saatuihin yleisten teiden ja katujen liikennemäärätietoihin sekä VTT:n Liisa laskentajärjestelmän ajoneuvojakaumiin. Päästökertoimina on käytetty VTT:n kehittämiä nopeusriippuvia päästökertoimia, joista osa on arvioitu vuodelle 2015 ja osa vuodelle 2005 (Laurikko 2007 ja 2010). Kylmäajoa ei ole huomioitu näissä laskelmissa. Kuvassa 5 on esitetty typenoksidipäästöjen jakautuminen eri teille ja kaduille vuonna HSY 2015 Maanmittauslaitos Lohjan kaupunki Kuva 3. Typenoksidipäästöjen jakautuminen eri teille ja kaduille vuonna
18 3.3 Puun pienpoltto ja öljylämmitys Puunpolton ja öljylämmityksen päästöjä ei arvioida Uudellamaalla vuosittain. Päästöarviot on viimeksi laskettu vuodelle Päästöarvio on tehty Suomen ympäristökeskuksessa koko Suomen kattavalla alueellisella päästöskenaariomallilla (Finnish Regional Emission Scenario, FRES, Karvosenoja 2008). Päästöarvio, menetelmän kuvaus ja epävarmuudet on esitetty Ilmanlaatu Uudellamaalla vuonna raportissa (Aarnio ja Loukkola, 2015). Puun pienpolton päästöt ovat ilmanlaadun kannalta merkittäviä: Lohjan hiukkas- ja VOC-yhdisteiden päästöistä pienpolton osuus on yli 70 %. Osuudet ovat suuremmat kuin liikenteen suorilla pakokaasupäästöillä. Puun pienpoltolla on ilmanlaatuun suuri vaikutus, joka korostuu, koska päästöt purkautuvat matalalta. Tiiviisti rakennetuilla pientaloalueilla, joilla poltetaan runsaasti puuta, voi siksi esiintyä ajoittain korkeita hiukkasten ja polysyklisten aromaattisten hiilivetyjen (PAH) pitoisuuksia. Puunpolton tuottamat ilmansaasteet voivat aiheuttaa merkittävää terveyshaittaa erityisesti ilmansaasteiden sekoittumisen ja laimenemisen kannalta hankalissa säätilanteissa, jolloin savu jää leijumaan asuinalueen ylle. Huono poltto tuottaa terveydelle haitallisempia pienhiukkasia kuin hyvät polttotavat. Etenkin huonossa palamisessa vapautuu syöpävaarallisia hiukkasia, nokea sekä hengitysteitä ja silmiä ärsyttäviä yhdisteitä. Mainittakoon, että pääkaupunkiseudun ilmanlaadun mittauksissa on todettu polyaromaattisiin hiilivetyihin kuuluvan bentso(a)pyreenin tavoitearvon ylittyvän paikoitellen tiiviisti rakennetuilla pientaloalueilla puun pienpolton vuoksi. Uudellamaalla kartoitetaan bentso(a)pyreenin pitoisuuksia vuosina Puuta ja muita uusiutuvia energialähteitä tulisi suosia ilmastosyistä, ja samasta syystä tulisi yhdyskuntarakennetta tiivistää. Siksi olisi samalla myös tärkeätä huolehtia siitä, ettei asuinalueiden ilmanlaatu pääse heikkenemään. Vähäpäästöisempien tulisijojen kehittäminen ja käyttöönotto, normit ja muu sääntely sekä ohjeistus oikeista puun säilytys- ja polttotavoista ovat keinoja puunpolton haittojen vähentämiseksi. HSY:n käynnisti vuonna 2012 Käytä tulisijaasi oikein -kampanjan ja laati sitä varten puunpolttoa käsittelevän oppaan (HSY 2012). Kampanja laajennettiin Uudellemaalle vuonna Paremmista puun säilytys- ja polttotavoista on viestitty Urbaani puuvaja -hankkeessa , jossa tuotettu materiaali on saatavilla osoitteessa 18
19 4 Ilmalaatu Lohjalla vuonna Ilmanlaadun seuranta Lohjalla seurattiin ilmanlatua vuonna 2016 jatkuvatoimisesti kaupunkitaustaa edustavalla mittausasemalla. Asemalla mitattiin hengitettävien hiukkasten (PM10), pienhiukkasten (PM2,5) ja typenoksidien (NO ja NO2) pitoisuuksia. Lisäksi liikenneympäristössä mitattiin typpidioksidipitoisuuden kuukausikeskiarvoja suuntaaantavalla keräinmenetelmällä. Mittauksista vastasi Helsingin seudun ympäristöpalvelut -kuntayhtymä HSY. HSY aloitti Lohjan jatkuvatoimiset mittaukset vuonna Mittausasema sijaitsee Nahkurintorin pysäköintialueella, Paikkarinkadun vieressä. Mitatut pitoisuudet kuvaavat kaupunkiympäristön taustatasoa eli tasoa, jolle ihmiset altistuvat yleisesti kaupungin keskustan asuinalueilla. Typpidioksidin passiivikeräyksiä on tehty vuodesta 2004 lähtien. Vuonna 2016 keräyksiä suoritettiin vilkasliikenteisen Lohjanharjuntien (valtatie 25) mittauspisteessä (noin 7 m kadun reunasta, n ajoneuvoa vuorokaudessa). Vuosina mittauspisteitä oli kolme ja ne sijaitsivat vilkasliikenteisissä ympäristöissä; Suurlohjankadun varressa Keskusaukiolla (LO1), Ojamonharjuntien läheisyydessä lähellä Vappulantien risteystä (LO2) ja Lohjanharjuntien (valtatie 25) varressa lähellä skeittipuistoa (LO3). Vuosina keräin LO3 sijaitsi Mäntynummen koulun lähellä, silloisen valtatie 25:n (nykyisin maantie 1 125) varrella. Lohja HSY Kuva 4. Ilmanlaadun mittauspisteet Lohjalla vuonna Jatkuvatoiminen mittausasema on merkitty ympyrällä ja typpidioksidin passiivikeräin tähdellä. Kuva 5. Ilmanlaadun mittausasema Lohjan Nahkurintorilla. 19
20 4.2 Ilmanlaadun raja-, ohje- ja kynnysarvot Ympäristönsuojelulain mukaan kunnan on mahdollisuuksiensa mukaan turvattava hyvä ilmanlaatu alueellaan. Ilmanlaadun turvaamiseksi on määritelty raja-, tavoite-, kynnys- ja ohjearvot sekä kriittiset tasot. Raja-arvot määrittelevät suurimmat hyväksyttävät pitoisuudet, joita ei saa ylittää. Raja-arvot on esitetty liitteen 2 taulukossa 1. Kynnysarvot määrittelevät tason, jonka ylittyessä on tiedotettava tai varoitettava ilmansaasteiden pitoisuuksien kohoamisesta. Tavoitearvoilla taas tarkoitetaan pitoisuutta tai kuormitusta, joka on mahdollisuuksien mukaan alitettava annetussa määräajassa. Pitkän ajan tavoite ilmaisee tason, jonka alapuolelle pyritään pitkän ajan kuluessa. Kynnys- ja tavoitearvojen määrittelyt on esitetty liitteen 2 taulukoissa 2 ja 4. Kriittisellä tasolla tarkoitetaan sellaista ilmansaasteen pitoisuutta, jota suuremmat pitoisuudet voivat aiheuttaa suoria haitallisia vaikutuksia kasvillisuudessa ja ekosysteemeissä. Kriittiset tasot on esitetty liitteen 2 taulukossa 3. Ohjearvot kuvaavat kansallisia ilmanlaadun tavoitteita ja ilmansuojelutyön päämääriä, ja ne on tarkoitettu ensi sijassa ohjeeksi suunnittelijoille. Ohjearvoja sovelletaan mm. alueiden käytön, kaavoituksen, rakentamisen ja liikenteen suunnittelussa sekä ympäristölupien käsittelyssä. Ohjearvot eivät ole luonteeltaan yhtä sitovia kuin raja-arvot, vaan ne ohjaavat suunnittelua, ja niiden ylittyminen pyritään estämään. Epäpuhtauksien tunti- ja vuorokausipitoisuuksien ohjearvot on annettu terveydellisin perustein. Ilmanlaadun ohjearvot on esitetty liitteen 2 taulukossa 5. 20
21 4.3 Pitoisuudet suhteessa raja-, ohje- ja kynnysarvoihin Hengitettävät hiukkaset Suomessa korkeita hengitettävien hiukkasten pitoisuuksia esiintyy yleensä keväisin katupölykaudella, jolloin talven aikana renkaiden alla jauhautunut hiekka sekä nastojen ja hiekan kuluttama asfalttipöly leijuvat ilmassa. Kevään pölykausi jatkuu siihen asti, kun katupöly poistetaan kaduilta ja sateet pesevät pois hienojakoisen aineksen. Vuonna 2016 hengitettävien hiukkasten (PM10) pitoisuuksien vuosikeskiarvo oli Lohjan kaupunkitaustaasemalla 9 µg/m 3. Pitoisuus oli selvästi vuosiraja-arvon (40 µg/m 3 ) alapuolella, ja alhaisempi kuin WHO:n ohjearvo (20 µg/m 3 ). Lohjan PM10:n vuosikeskiarvo oli alempi kuin pääkaupunkiseudun ja Porvoon mittausasemilla. Pääkaupunkiseudulla ja Uudellamaalla vuosipitoisuudet olivat µg/m 3. Kuva 6. Hengitettävien hiukkasten vuosipitoisuudet Lohjalla, Porvoossa ja eräillä pääkaupunkiseudun mittausasemilla vuonna Kuva 7. Hengitettävien hiukkasten vuosipitoisuudet Lohjalla ja eräillä HSY:n mittausasemilla vuosina (Lohjan mittaukset v Ilmatieteen laitos) Taulukko 2. Hengitettävien hiukkasten pitoisuuksien vuosikeskiarvot (µg/m 3 ) Lohjalla ja muualla Uudenmaan ELYkeskuksen seuranta-alueella ja eräillä pääkaupunkiseudun mittausasemilla vuosina PM10 vuosikeskiarvo Lohja Nahkurintori Porvoo Kerava 20 Hyvinkää Järvenpää Tuusula 18 Helsinki, Mannerheimintie Helsinki, Kallio Vantaa, Tikkurila Taulukossa 2 on esitetty Lohjalla vuosina mitatut hengitettävien hiukkasten pitoisuuksien vuosikeskiarvot sekä vertailun vuoksi tulokset muualta Uudenmaan ELY-keskuksen seuranta-alueelta ja eräiltä pääkaupunkiseudun mittausasemilta. Osa tuloksista on esitetty myös kuvassa 7. Lohjalla hengitettävien hiukkasten pitoisuudet ovat olleet alhaisemmat kuin muualla Uudellamaalla mitatut 21
22 pitoisuudet, mikä johtuu mittausympäristöjen erilaisuudesta: Lohja mittausasema edustaa kaupunkitaustaasemaa ja muut Uudenmaan asemat kuvaavat liikenneympäristöä. Lohjalla Nahkurintorilla mitattujen PM10-pitoisuuksien vuosivaihtelu on vuosina ollut vähäistä, vuosikeskiarvo on vaihdellut välillä 9 12 µg/m 3. Ilmatieteen laitos mittasi Nahkurintorilla ilmanlaatua vuosina , tuolloin vuosikeskiarvot olivat selvästi korkeammat ja vaihtelivat välillä µg/m 3. Raja-arvojen kannalta kriittisin on hengitettävien hiukkasten vuorokausiraja-arvo, joka ylittyy, jos PM10- pitoisuuden vuorokausikeskiarvo ylittää 50 µg/m 3 vähintään 36 päivänä vuoden aikana. Lohjan mittausasemalla raja-arvotason ylittäviä vuorokausipitoisuuksia ei mitattu vuonna Edellisvuoteen verrattuna hiukkaspitoisuudet olivat matalia. Vuoden 2015 katupölykausi olikin tavanomaista pahempi ja ylityksiä mitattiin 10 kpl. Vuosina ylityspäiviä oli enimmillään 3 kpl. Taulukko 3. Hengitettävien hiukkasten raja-arvotason ylitysten määrät vuosina Lohjalla ja muualla Uudenmaan ELY-keskuksen alueella ja eräillä pääkaupunkiseudun mittausasemilla. Raja-arvo katsotaan ylittyneeksi, jos ylityspäiviä on vuodessa enemmän kuin 35. PM10 vrk-raja-arvotason (50 µg/m 3 ) ylitykset Lohja Nahkurintori Porvoo 8 7 Kerava 18 Hyvinkää Järvenpää Tuusula 11 Helsinki, Mannerheimintie Helsinki, Kallio Vantaa, Tikkurila Hengitettävien hiukkasten vuorokausipitoisuudelle on annettu ohjearvo 70 µg/m 3 ja siihen verrataan kuukauden toiseksi suurinta vuorokausipitoisuutta. Korkein mitattu vuorokausipitoisuus oli 43 µg/m 3, eli ohjearvon ylityksiä ei mitattu. Vuonna 2015 tavanomaista pahemman katupölykauden takia ohjearvo ylittyi maaliskuussa. Vuosina ohjearvoylityksiä ei mitattu. 22
23 4.3.2 Pienhiukkaset Pienhiukkasten (PM2,5) pitoisuudet ovat Suomessa kansainvälisesti katsoen matalia, mutta niiden haitalliset vaikutukset terveyteen ovat tulleet esille myös meillä tehdyissä tutkimuksissa. Suomessa pitoisuudet ovat selvästi alle vuosiraja-arvon (25 µg/m 3 ). Terveysvaikutusten arvioinnin asiantuntijat ovat pitäneet EU:n rajaarvoa liian korkeana, ja siksi on aihetta verrata pienhiukkasten pitoisuuksia myös Maailman terveysjärjestön (WHO) ohjearvoihin. WHO on antanut pienhiukkasten vuosipitoisuudelle ohjearvon 10 µg/m 3 ja vuorokausipitoisuudelle ohjearvon 25 µg/m 3. Vuonna 2016 pienhiukkasten (PM2,5) pitoisuuksien vuosikeskiarvo oli Lohjan kaupunkitausta-asemalla 4,7 µg/m 3, eli selvästi alle raja-arvon ja WHO:n ohjearvon (kuva 8). Pääkaupunkiseudulla vuosikeskiarvot vaihtelivat välillä 4,9 8,3 µg/m 3, eikä WHO:n vuosiohjearvo ylittynyt millään mittausasemalla. Vuosipitoisuudet olivat samalla tasolla kuin edellisvuonna. WHO:n vuorokausiohjearvo (25 µg/m 3 ) ei ylittynyt Lohjalla yhtenäkään päivänä. Pääkaupunkiseudulla ohjearvon ylittäviä päiviä oli mittausaseman sijainnista riippuen nollasta neljään (taulukko 5). Taulukko 4. Pienhiukkasten vuosipitoisuudet Lohjalla ja eräillä pääkaupunkiseudun mittausasemilla vuosina Lohja, Nahkurintori Helsinki, Mannerheimintie Helsinki, Kallio Vantaa, Tikkurila Espoo, Luukki Kuva 8. Pienhiukkasten vuosipitoisuudet Lohjalla ja eräillä pääkaupunkiseudun mittausasemilla vuonna 2016 Kuva 9. Pienhiukkasten vuosipitoisuudet Lohjalla ja eräillä pääkaupunkiseudun mittausasemilla vuosina
24 Taulukko 5. Pienhiukkasten WHO:n vuorokausiohjearvon ylitysten määrät Lohjalla ja eräillä pääkaupunkiseudun mittausasemilla vuosina Lohja Nahkurintori Helsinki, Mannerheimintie Helsinki, Kallio Vantaa, Tikkurila Espoo, Luukki Typpidioksidi Lohjan Nahkurintorin mittausasemalla typpidioksidipitoisuuden (NO2) vuosikeskiarvo vuonna 2016 oli 8 µg/m 3. Pitoisuus oli selvästi raja-arvon (40 µg/m 3 ) alapuolella (kuva 10) ja alhaisempi kuin pääkaupunkiseudun mittausasemilla alueellista tausta-asemaa Luukkia lukuun ottamatta. Pääkaupunkiseudulla typpidioksidin vuosiraja-arvo ylittyy edelleen paikoin Helsingin keskustan vilkasliikenteisissä katukuiluissa. Kuva 10. Typpidioksidin vuosipitoisuudet Lohjalla, Porvoossa ja eräillä pääkaupunkiseudun mittausasemilla vuonna Kuva 11. Typpidioksidin vuosipitoisuudet Lohjalla ja eräillä HSY:n mittausasemilla vuosina (Lohjan mittaukset v Ilmatieteen laitos) Taulukko 6. Typpidioksidipitoisuuksien vuosikeskiarvot (µg/m 3 ) Lohjalla ja muualla Uudenmaan ELY-keskuksen seuranta-alueella ja eräillä pääkaupunkiseudun mittausasemilla vuosina NO2 vuosikeskiarvo Lohja Nahkurintori Kerava 21 Hyvinkää Järvenpää Porvoo Tuusula 20 Helsinki, Mannerheimintie Helsinki, Kallio Vantaa, Tikkurila
25 Lohjalla Nahkurintorilla mitattujen NO2-pitoisuuksien vuosivaihtelu on ollut vähäistä, vuosikeskiarvo on vaihdellut välillä 8 13 µg/m 3. Vuonna 2016 NO2-pitoisuus oli samalla tasolla kuin edellisvuonna, pitemmällä aikavälillä tarkasteltuna pitoisuudet näyttäisivät olevan laskusuunnassa. Ilmatieteen laitos mittasi Nahkurintorilla ilmanlaatua vuosina , tuolloin vuosikeskiarvot olivat hieman korkeammat ja vaihtelivat välillä µg/m 3. Lohjalla pitoisuudet ovat olleet alhaisemmat kuin muualla Uudellamaalla mitatut pitoisuudet, mikä johtuu mittausympäristöjen erilaisuudesta: Lohja mittausasema edustaa kaupunkitausta-asemaa ja muut Uudenmaan asemat kuvaavat liikenneympäristöä. Kaupunkialueilla typpidioksidin pitoisuudet saattavat nousta ajoittain korkeiksi vilkkaimmin liikennöityjen katujen ja teiden varrella. Lohjalla korkein mitattu tuntipitoisuus oli 77 µg/m 3. Pitoisuus jäi selvästi tuntirajaarvon (200 µg/m 3, saa ylittyä 18 kertaa vuodessa) alapuolelle. Lohjalla pitoisuudet pysyivät selvästi sekä tunti- että vuorokausiohjearvojen alapuolella. Korkein vuorokausiohjearvoon verrannollinen pitoisuus 38 µg/m 3 mitattiin tammikuussa (ohjearvo 70 µg/m 3 ). Suurin tuntiohjearvoon verrattava pitoisuus mitattiin myös tammikuussa 54 µg/m 3 (ohjearvo 150 µg/m 3 ). Kasvillisuuden ja ekosysteemien suojelemiseksi typenoksideille (= typpimonoksidin ja typpidioksidin pitoisuuksien summa typpidioksidiksi laskettuna) on annettu kriittinen taso 30 g/m 3, joka on voimassa laajoilla maa- ja metsätalousalueilla sekä luonnonsuojelun kannalta merkityksellisillä alueilla. Pääkaupunkiseudulla ja Uudenmaan ELY-keskuksen alueella ainoastaan Espoon Luukissa mitattuja pitoisuuksia voidaan verrata tähän vuosiraja-arvoon. Luukissa NO- ja NO2-pitoisuuksien summan vuosikeskiarvo on viime vuosina ollut alle 10 g/m 3 ja siten selvästi alle kriittisen tason. Luukin mittaustulosten perusteella voidaan arvioida, että Uudenmaan ELY-keskuksen seuranta-alueella typenoksidien pitoisuudet ovat kriittistä tasoa selvästi matalampia Typpidioksidi keräinmenetelmällä Jatkuvatoimisia ilmanlaatumittauksia täydennetään suuntaa-antavilla passiivikeräinmittauksilla. Vuonna 2016 Lohjan passiivikeräinkartoituksia tehdään yhdessä mittauspisteessä, joka sijaitsee Lohjanharjuntien (valtatie 25) varressa lähellä skeittipuistoa. Vuosina mittauspisteitä oli kolme. Vuonna 2016 mitattujen typpidioksidipitoisuuksien keskiarvo oli 18 µg/m 3. Pitoisuus hieman edellisvuotta matalampi ja selvästi matalampi kuin vuosina samassa pisteessä mitatut vuosikeskiarvot (21 25 µg/m 3 ). Kuva 12. NO2-pitoisuudet passiivikeräinmenetelmällä vuosina
26 4.3.5 Arvio muista epäpuhtauksista (otsoni, rikkidioksidi, bentseeni, hiilimonoksidi, lyijy, raskasmetallit ja polyaromaattiset hiilivedyt) HSY on arvioinut Uudenmaan ELY-keskuksen seuranta-alueen otsonin (O3), rikkidioksidin (SO2), bentseenin (C6H6), hiilimonoksidin (CO), lyijyn (Pb), raskasmetallien (HM) ja polyaromaattisten hiilivetyjen (PAH) pitoisuuksia käyttäen hyväkseen pääkaupunkiseudun ja Kilpilahden ympäristön sekä Ilmatieteen laitoksen mittaustuloksia. Arviot on esitetty Ilmanlaatu Uudellamaalla vuonna raportissa (Malkki ym. 2017). Suomessa otsonipitoisuudet ovat suurimmillaan aurinkoisella säällä keväällä ja kesällä taajamien ulkopuolella. Kaukokulkeutuminen muualta Euroopasta kohottaa Suomen otsonipitoisuuksia selvästi. Otsonipitoisuudet ovat taajama-alueilla yleensä pienempiä kuin taajamien ulkopuolella koska muut ilmansaasteet, esimerkiksi liikenteen typpimonoksidipäästöt, kuluttavat otsonia. HSY on arvioinut, että Uudenmaan ELY-keskuksen seuranta-alueella otsonipitoisuudet alittavat terveysperusteiset ja kasvillisuusvaikutusten perusteella annetut tavoitearvot. Uudenmaan ELY-keskuksen seuranta-alueella rikkidioksidipäästöt ovat peräisin valtaosin energiantuotannosta ja öljynjalostuksesta. Kilpilahden alueen teollisuuden päästöjä lukuun ottamatta alueen rikkidioksidipäästöt ovat pienet, ja siten myös rikkidioksidin pitoisuudet ovat alhaiset ja selvästi raja- ja ohjearvopitoisuuksien alapuolella. Bentseenin tärkeimmät lähteet Uudenmaan ELY-keskuksen alueella ovat liikenne ja teollisuus, lähinnä öljynjalostus ja kemianteollisuus sekä puun pienpoltto. Pääkaupunkiseudun vilkasliikenteisissä ympäristöissä mitatut bentseenipitoisuudet ovat olleet matalia, alle puolet vuosiraja-arvosta. Liikenteen aiheuttamat bentseenipitoisuudet ovat matalia myös muualla Uudellamaalla. Liikenteen hiilimonoksidipäästöt ovat laskeneet merkittävästi kolmitoimikatalysaattoreiden yleistymisen myötä. Uudenmaan ELY-keskuksen seuranta-alueella ei mitata hiilimonoksidipitoisuuksia, mutta liikenteen päästötiheyksien ja pääkaupunkiseudun mittaustulosten perusteella voidaan arvioida, että pitoisuudet ovat alhaisia ja selvästi raja-arvon alapuolella. Hiukkasiin sitoutunut lyijy on peräisin pääasiassa liikenteestä ajalta, jolloin sitä lisättiin bensiiniin. Hiukkasten lyijypitoisuus on laskenut voimakkaasti 1990-luvun alusta lähtien lyijyttömään polttoaineeseen siirtymisen jälkeen. Uudenmaan ELY-keskuksen seuranta-alueella ei mitata lyijyn pitoisuuksia, mutta pitoisuudet ovat pääkaupunkiseudun tapaan erittäin alhaisia. Raskasmetalleja (arseeni, nikkeli ja kadmium) on mitattu pääkaupunkiseudulla vuodesta 2000 lähtien. Vuoden 2015 lopussa metallimittaukset lopetettiin Helsingin Kalliossa, koska pitoisuudet olivat erittäin alhaisia. Pitoisuudet lienevät matalia myös Uudenmaan ELY-keskuksen seuranta-alueella. Bentso(a)pyreeni on syöpävaarallinen polysyklisiin aromaattisiin hiilivetyihin (PAH) kuuluva yhdiste. Sen terveyden kannalta merkittävin päästölähde Suomessa on puun poltto. Pääkaupunkiseudulla tehdyt mittaukset ovat osoittaneet, että PAH-pitoisuudet voivat nousta pientaloalueilla puunpolton päästöjen vuoksi melko korkeiksi. Pitoisuudet vaihtelevat suuresti sekä pientaloalueiden välillä, että niiden sisällä. Mittausaseman sijoituspaikalla on suuri vaikutus pitoisuustasoihin, sillä lähitaloista peräisin olevat päästöt korostuvat mittaustuloksissa. Sen sijaan liikenteen vaikutus PAH-pitoisuuksiin on kohtalaisen pieni. Pääkaupunkiseudulla tehtyjen mittausten perusteella arvioituna on kuitenkin mahdollista, että bentso(a)pyreenin tavoitearvo ylittyy alueilla, joilla on paljon pienpolttoa. Vuosina kartoitetaan bentso(a)pyreenin pitoisuuksia myös Uudenmaan pientaloalueilla. Vuonna 2016 mittauksia tehtiin Sipoossa, missä pitoisuus oli alle tavoitearvon. 26
27 4.4 Pitoisuuksien ajallinen vaihtelu Epäpuhtauksien pitoisuudet vaihtelevat vuodenajan, viikonpäivän ja vuorokaudenajan mukaan. Säätilat ja päästöjen määrä vaikuttavat pitoisuuksien ajalliseen vaihteluun Vuodenaikaisvaihtelu Ilmansaasteiden pitoisuudet vaihtelevat vuodenajan mukaan. Keväällä esiintyy usein epäpuhtauksien sekoittumisen ja laimenemisen kannalta epäsuotuisia säätilanteita, jotka heikentävät ilmanlaatua. Kevään katupölykaudella hiukkasten pitoisuudet ovat korkeita. Lumen sulaessa ja katujen kuivuessa liikenne ja tuuli nostavat ilmaan kaduilla jauhautunutta hiekoitushiekkaa, asfaltin kulumisessa irronnutta ainesta sekä renkaista kulunutta materiaalia yms. Myös typpidioksidin pitoisuudet saattavat olla keväällä korkeita, sillä keväällä auringon säteily voimistuu ja otsonipitoisuudet kohoavat, mikä lisää typpimonoksidin muutuntaa typpidioksidiksi. Kesällä energian- ja lämmöntuotannon sekä liikenteen päästöt ovat pienimmillään, mikä vuoksi epäpuhtauksien pitoisuudet ovat yleensä matalia ja ilmanlaatu muita vuodenaikoja parempi. Otsonin pitoisuudet kuitenkin ovat korkeimmillaan keväällä ja kesällä. Otsonia muodostuu ilmakehän valokemiallisissa reaktioissa, joten muodostuminen on nopeinta auringon säteilyn ollessa voimakkainta. Suuri osa otsonista kaukokulkeutuu meille muualta Euroopasta. Ilmakemiallisten reaktioiden voimistuminen kesäisin lyhentää joidenkin ilmansaasteiden, esim. bentseenin elinikää, mikä on osasyy talvea alhaisempiin pitoisuuksiin. Talvella päästöt ovat suurimmillaan ja sekoitus- ja laimenemisolosuhteet ovat heikoimmat. Tällöin suorien päästöjen aiheuttamat pitoisuudet, kuten rikkidioksidin, typpimonoksidin, hiilimonoksidin, bentseenin ja bentso(a)pyreenin pitoisuudet ovat korkeimmillaan. Pitoisuuksien vaihtelua eri vuodenaikoina on havainnollistettu kuukausikeskiarvojen avulla kuvissa 13 ja 14. Kuva 13. Ilmansaasteiden pitoisuuksien kuukausikeskiarvot Lohjalla vuonna Kuva 14. Keräinmenetelmällä määritetyt typpidioksidin kuukausikeskiarvot Lohjalla vuonna
28 4.4.2 Vuorokausivaihtelu Lohjalla mitatut typenoksidien pitoisuudet noudattavat selvästi liikenteen rytmiä. Pitoisuudet ovat arkisin korkeampia kuin viikonloppuisin. Pitoisuudet ovat korkeimmillaan arkisin aamuruuhkan aikana, laskevat jonkin verran keskipäivällä ja kohoavat jälleen iltaruuhkan aikana. Iltapäivän ruuhka kestää aamuruuhkaa pidempään, eivätkä pitoisuudet nouse yhtä korkeiksi kuin aamulla. Lisäksi aamuisin ja myös iltaisin pitoisuuksia nostaa usein laimenemisen kannalta epäedullinen sää: heikko tuuli ja inversio. Viikonloppuisin liikenteen rytmi on erilainen kuin arkena. Tällöin liikennettä on enemmän illalla ja yöaikaan. Koska silloin päästöjen laimeneminen on usein heikompaa, pitoisuudet ovat iltaisin ja öisin jopa korkeampia kuin päivällä. Hengitettävien hiukkasten pitoisuudet ovat korkeimmillaan päivisin ja laskevat yöksi liikenteen vähentyessä. Pienhiukkasten pitoisuuksiin vaikuttaa eniten kaukokulkeuma, eikä pitoisuuksissa ole havaittavissa selvää vuorokausivaihtelua. Kuva 15. Ilmansaasteiden pitoisuuksien vaihtelu arkisin tunneittain Nahkurintorilla
29 4.5 Korkeiden pitoisuuksien episodit Episodilla tarkoitetaan tilannetta, jossa ilmansaasteiden pitoisuudet kohoavat lyhytaikaisesti huomattavasti normaalia korkeammiksi. Episoditilanne voi syntyä poikkeuksellisessa päästötilanteessa, ilmansaasteiden sekoittumisen ja laimenemisen kannalta epäedullisessa säätilanteessa tai kaukokulkeuman vaikutuksesta. Episoditilanteita aiheuttavat tyypillisesti katupöly kuivina kevätpäivinä, pakokaasujen typenoksidipäästöt heikkotuulisella säällä sekä pienhiukkasten ja otsonin kaukokulkeumat keväällä ja kesällä. Joskus erilaiset episodityypit saattavat myös osua samaan aikaan. Esimerkiksi joinakin kevätpäivinä ilmassa on runsaasti paikallisen liikenteen aiheuttamaa katupölyä ja pakokaasuja sekä kaukokulkeutuneita pienhiukkasia ja otsonia Kevätpölykausi 2015 Kevään katupölykauden ajankohta ja voimakkuus vaihtelevat vuosittain. Talven ja kevään sääoloilla sekä katujen kunnossapidolla on suuri vaikutus siihen, kuinka paljon katupölyä kertyy katujen pinnoille ja milloin se pääsee nousemaan ilmaan katujen kuivuessa. Katupölyhiukkasista suurin osa kuuluu hengitettävien hiukkasten karkeaan kokoluokkaan (PM10 2,5), joten katupölyllä ei ole kovin suurta vaikutusta pienhiukkasten (PM2,5) massapitoisuuksiin. Vuonna 2016 Lohjan kaupunkitausta asemalla hengitettävien hiukkasten vuorokausipitoisuus ei kohonnut kertaakaan raja-arvotason (50 µg/m 3 ) yläpuolelle. Kevään katupölykausi olikin edellisvuotta helpompi. Pääkaupunkiseudulla hiukkaspitoisuudet kohosivat raja-arvotason yläpuolelle ensimmäisen kerran helmikuun lopulla. Varsinaisesti katupölykausi alkoi kuitenkin vasta maaliskuun puolivälissä, ja pahin katupölykausi oli ohi huhtikuun puoleenväliin mennessä. Kuvassa 16 on esitetty hengitettävien hiukkasten vuorokausipitoisuudet Lohjalla, Porvoossa ja eräillä pääkaupunkiseudun mittausasemilla. Raja-arvotaso ylittyi Lohjalla 0 kertaa, Porvoossa 7 kertaa. Pääkaupunkiseudulla ylityksiä oli 1 17 päivänä asemasta riippuen. Eniten ylityspäivä kertyi Helsingin vilkasliikenteisissä katukuiluissa. Kuva 16. Hengitettävien hiukkasten vuorokausikeskiarvot Lohjalla, Porvoossa ja eräillä pääkaupunkiseudun mittausasemilla vuonna
30 4.5.2 Pienhiukkasepisodit Pienhiukkasten pitoisuuksiin vaikuttavat Uudenmaan ELY-keskuksen seuranta-alueella erityisesti kaukokulkeumat, liikenne ja pientalojen tulisijojen käyttö. Kaukokulkeumat aiheuttavat keskimäärin yli puolet pienhiukkasten pitoisuudesta jopa seudun vilkasliikenteisimmillä alueilla. Tämän vuoksi pienhiukkasten korkeat vuorokausipitoisuudet johtuvat usein pääosin kaukokulkeumasta. Heikkotuulisissa inversiotilanteissa pienhiukkaspitoisuudet saattavat kuitenkin kohota huomattavasti myös paikallisten lähteiden eli liikenteen päästöjen ja puun pienpolton vuoksi. Pääkaupunkiseudulla on viime vuosina määritelty kaukokulkeumaepisodiksi tilanne, jossa pienhiukkasten vuorokausikeskiarvo ylittää 25 g/m 3 Kallion kaupunkitausta-asemalla Helsingissä ja pitoisuus nousee samanaikaisesti korkeaksi myös pääkaupunkiseudun alueellisella tausta-asemalla Espoon Luukissa (Niemi ym. 2006, 2009). Toisin sanoen kaukokulkeumaepisodin aikana vuorokausipitoisuudet ylittävät Kalliossa WHO:n vuorokausiohjearvon ja ovat vähintään noin kolminkertaisia vuosikeskiarvoon verrattuna. Vuonna 2016 Uudellamaalla ei esiintynyt korkeiden pienhiukkaspitoisuuksien kaukokulkeumaepisodeja eikä vuorokausipitoisuus tausta-asemilla ylittänyt 25 g/m 3. Kuva 17. Pienhiukkasten vuorokausikeskiarvot Lohjalla ja eräillä pääkaupunkiseudun mittausasemilla vuonna
31 4.6 Ilmanlaatu indeksillä kuvattuna Ilmanlaatutiedon ja tiedotuksen yksinkertaistamisen apuna käytetään ilmanlaatuindeksiä. Indeksi arvioi sanallisesti ilmansaasteiden pitoisuuksia ja niiden terveysvaikutusten välistä yhteyttä. YTV:n (nykyisin HSY) kehittämä indeksi jakaa ilmanlaadun viiteen luokkaan hyvästä erittäin huonoon. HSY:n ilmanlaatuindeksi kuvaa hetkellistä ilmanlaatua suhteutettuna ilmanlaadun ohje-, raja-, kynnys- ja tavoitearvoihin sekä tunnettuihin terveysvaikutuksiin. Indeksi on lähinnä terveysperusteinen, mutta sen sanallisessa luonnehdinnassa otetaan huomioon myös materiaali- ja luontovaikutuksia. Indeksin kehittämisessä on käytetty Terveyden ja hyvinvoinnin laitoksen asiantuntemusta. Indeksi lasketaan tunneittain jokaiselle mittausasemalle ja niille ilmansaasteille, joita kyseisellä asemalla mitataan. Indeksissä ovat mukana rikkidioksidin, typpidioksidin, hiilimonoksidin, hengitettävien hiukkasten, pienhiukkasten ja otsonin pitoisuudet. Jokaiselle epäpuhtaudelle lasketaan pitoisuuksien perusteella indeksi, joista korkein määrää mittausaseman ilmanlaatuindeksin arvon. Taulukko 7. Ilmanlaatuindeksin luonnehdinnat Ilman laatu Välittömät terveysvaikutukset Muut vaikutukset hyvä ei todettuja lieviä luontovaikutuksia pitkällä aikavälillä tyydyttävä hyvin epätodennäköisiä -"- välttävä epätodennäköisiä selviä kasvillisuus- ja materiaalivaikutuksia pitkällä aikavälillä huono mahdollisia herkillä yksilöillä -"- erittäin huono mahdollisia herkillä väestöryhmillä -"- Taulukko 8. Indeksiarvojen määräytyminen, pitoisuuksien taitepisteet (µg/m 3, CO: mg/m 3 ). Pitoisuudet ovat tuntikeskiarvoja, indeksit kokonaislukuja. Ilmanlaatu Indeksi CO NO 2 SO 2 O 3 PM 10 PM 2.5 TRS Hyvä Tyydyttävä Välttävä Huono Erittäin huono Pääkaupunkiseudun ja Uudenmaan mittausasemien ilmanlaatutilanne on nähtävissä HSY:n verkkosivuilla ( Lohjan mittausten tulokset löytyvät myös Lohjan kaupungin verkkosivujen kautta ( >Asukas > Ympäristö ja luonto > Ympäristön tila > Ilmanlaadun valvonta > Lohjan ilmanlaatu nyt). Kuvassa 18 on havainnollistettu indeksin avulla ilmanlaadun vaihtelua Lohjalla kaupunkitaustaa kuvaavassa ympäristössä. Kuvassa on esitetty kuukausittain kuhunkin ilmanlaatuluokkaan kuuluvien tuntien osuudet prosentteina. Indeksiarvot perustuvat typpidioksidin, hengitettävien hiukkasten ja pienhiukkasten pitoisuuksiin. Vertailun vuoksi kuvassa 19 on esitetty kokovuoden indeksijakaumat Lohjalla, Porvoossa ja eräillä pääkaupunkiseudun mittausasemilla, perustuen NO2-, PM10- ja PM2,5-pitoisuuksiin. Indeksin perusteella ilmanlaatu oli Lohjalla valtaosan ajasta hyvä tai tyydyttävä: ilmanlaatu oli hyvä 89 % ja tyydyttävä 10 % vuoden tunneista. Välttävää ilmanlaatu oli melko harvoin vain 1 % mitatusta ajasta. Huonon 31
32 ilmanlaadun tunteja oli 12, ja ne aiheutuivat pääosin kevään katupölystä. Erittäin huonon ilmanlaadun tunteja ei mitattu vuonna Pääkaupunkiseudun mittausasemilla hengitettävien hiukkasten ja pienhiukkasten aiheuttamia huonon ja erittäin huonon ilmanlaadun tunteja oli Mannerheimintien mittausasemalla yhteensä 32, Kallion taustaasemalla 3 ja Tikkurilan liikenneympäristössä 11. Kuva 18. Ilmanlaadun jakautuminen eri laatuluokkiin kuukausittain Lohjalla vuonna Indeksiarvot perustuvat NO2, PM10 ja PM2,5 pitoisuuksiin. Kuva 19. Ilmanlaadun jakautuminen eri laatuluokkiin Lohjalla ja eräillä pääkaupunkiseudun mittausasemilla vuonna Indeksiarvot perustuvat NO2, PM10 ja PM2,5 pitoisuuksiin. 32
33 4.7 Jäkälät ja neulaset ilmanlaadun indikaattoreina Uudellamaalla ja Itä-Uudellamaalla on arvioitu ilmansaasteiden vaikutusalueita bioindikaattoreiden avulla. Lukuisia eri bioindikaattoritutkimuksia on tehty 1970-luvulta lähtien. Indikaattoreina on käytetty mm. puiden neulasia sekä runkojäkälien esiintymistä ja kuntoa. Viimeksi jäkäläkartoituksen toteutti Nab Labs Oy Ambiotica vuonna Aiemmin Jyväskylän yliopiston ympäristöntutkimuskeskus toteutti seurannan vuonna Sitä edellinen kartoitus oli tehty viisi vuotta aiemmin. Vuoden 2014 bioindikaattoriseurannan tuloksia on tarkemmin esitelty erillisessä raportissa (Keskitalo ym. 2015). Raportissa tutkijat toteavat, että jäkälälajisto oli taantunut ja jäkälien kunto huonontunut verrattuna tutkimusvuosiin 2000 ja Useat jäkälien kuntoa kuvaavat tunnusluvut olivat kuitenkin vuonna 2004 olleet samalla tasolla kuin vuonna Suurimmat jäkälämuutokset havaittiin vuonna 2014 pääkaupunkiseudulla. Muita lajiston ja jäkälien kunnon osalta selvästi muuttuneita alueita oli Hyvinkään keskustassa, Lohjan taajamissa, Inkoon pohjoisosassa, Tammisaaressa ja Porvoossa sekä nelostien ympäristössä. Lajistoltaan luonnontilaisimmat alueet olivat melko pieniä ja ne sijaitsivat hajallaan tausta-alueilla Lohjalla, Inkoon saaristossa, Nurmijärvellä, Hyvinkäällä, Mäntsälässä, Vihdissä sekä Porvoossa ja Loviisassa. Kuvissa 20 a ja b on esitetty sormipaisukarpeen vaurioasteet Lohjan näytealoilla vuosina 2009 ja Lohjan kaupungin alueella ilman epäpuhtauksista kärsivien lajien lukumäärä sekä ilmanpuhtausindeksi olivat samalla tasolla kuin Uudellamaalla kokonaisuutena. Keskimääräinen sormipaisukarpeen vaurioaste oli hieman pienempi kuin tutkimusalueella kokonaisuutena. Ilmanpuhtausindeksin perusteella jäkälälajisto oli selvästi köyhtynyttä kahdella alalla Routionmäessä ja Virkkalassa. (Keskitalo ym, 2016) HSY Lohja Jyväskylän yliopiston ympäristöntutkimuskeskus HSY Lohja Nab Labs Oy Ambiotica Kuva 20. Sormipaisukarpeen vaurioasteet Lohjalla vuonna 2009 ja
34 5 Säätila vuonna 2016 Ilmatieteen laitoksen tilastojen mukaan vuosi 2016 oli tavanomaista lämpimämpi. Lämpötilapoikkeama pitkän ajan keskiarvoon nähden oli maan eteläosan vajaasta asteesta Lapin vajaaseen kahteen asteeseen. Vuosi alkoi noin kolme viikkoa kestäneillä paukkupakkasilla. Tämän jälkeen säätyyppi kääntyi päälaelleen. Helmikuu oli erittäin lauha ja koko maan keskiarvolla mitattuna mittaushistorian toiseksi sateisin vuoden 1990 jälkeen. Toukokuun Suomen keskilämpötila oli mittaushistorian kolmanneksi lämpimin ja kesä oli Suomen kolmanneksi sateisin. Lokakuu oli koko maan keskiarvolla laskettuna ennätyksellisen kuiva. (Ilmatieteen laitos, 2017) Kuva 21. Keskilämpötila Lohjalla Ilmatieteen laitoksen Porlan mittausasemalla ja HSY:n ilmanlaadun mittausasemalla vuonna 2016 (Operatiivinen ilmastopalvelu 2017 ja HSY). Kuva 22. Sademäärä Ilmatieteen laitoksen Porlan ja Helsinki-Vantaan mittausasemilla vuonna 2016 (Ilmatieteen laitos 2017 ja Operatiivinen ilmastopalvelu 2017). HSY on aloittanut sääseurannan Lohjan Nahkurintorin mittausasemalla helmikuussa Vuonna 2016 Nahkurintorilla mitattu lämpötila oli yleensä hieman korkeampi kuin Ilmatieteen laitoksen Porlan mittausasemalla (kuva 20). Nahkurintorin mittauspiste sijaitsee lähellä maanpintaa (noin 4,5 m korkeudella), joka aiheuttaa säämittauksiin epävarmuutta. 34
Uudenmaan ympäristökeskuksen raportteja 16 2008 Ilmanlaatu Uudenmaan ympäristökeskuksen seurantaalueella vuonna 2007 Anu Kousa, Outi Väkevä, Tarja Koskentalo, Mervi Weckström Uudenmaan ympäristökeskus